Заргар (деҳа, н. Ховалинг)

Заргар — деҳа дар ҷамоати деҳоти Лоҳутии ноҳияи Ховалинг. Аз Заргар то маркази ҷамоат 24 км, то маркази ноҳия 23 км; роҳ қисман асфалтпӯш. Аҳолиаш 419 нафар (2017), тоҷикон.

 Зиндагинома 
Деҳа китобхона, масҷиди панҷвақта, осиёби барқӣ, 2 нуқтаи савдои хусусӣ ва муассисаи таҳсилоти умумии асосӣ дорад. Талабагон таҳсилро дар муассисаи таҳсилоти миёнаи умумии деҳаи Оби Дара давом медиҳанд. Соҳаҳои асосии хоҷагӣ: ғаллакорӣ, боғдорӣ, сабзавоткорӣ ва чорводорӣ. Заминҳо қисман лалмӣ буда, қисми дигарашон аз чашмаҳои кӯҳӣ обёрӣ мешаванд. Дар ҳудуди деҳа 40 хоҷагии деҳқонии инфиродӣ фаъолият доранд.

 Шахсиятҳои маъруф 
Зодгоҳи Қаҳрамони Иттиҳоди Шӯравӣ Сафар Амиршоев.

 Эзоҳ 

 Адабиёт 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Ховалинг
Гурӯҳ:Ҷамоати Лоҳутӣ